ඒ අනුව ඉන්දියාවේ නිෂ්පාදිත කොවිෂීල්ඩ් එන්නතේ මාත්‍රා එක්ලක්ෂ 50,000ක් අද පෙරවරුවේ භූතානයටත්, පස්වරුවේ මාලදිවයිනට එන්නත් මාත්‍රා ලක්ෂයකුත් බෙදා හැරුණා.ඉන්දීය විදේශ  කටයුතු අමාත්‍යාංශය නිකුත් කළ නිවේදනයේ දැක්වුණේ ශ්‍රී ලංකාව ඇතුළු රටවල් කිහිපයකට අදාළ එන්නත් ලබාදීම සඳහා එම රටවල ඖෂධ නියාමන ආයතනවලින් අවශ්‍ය අනුමැතිය අපේක්ෂාවෙන් සිටින බවයි.මේ සම්බන්ධයෙන් සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය අසේල ගුණවර්ධනගෙන් අප කළ විමසීමකදී ඔහු කියා සිටියේ ජාතික ඖෂධ නියාමන අධිකාරිය ඊට අදාළ වාර්තා සකස් කරමින් සිටින බවයි.